അയോധ്യയില് ദീപാവലി ആഘോഷം സരയൂ നദീതീരത്ത് 9 ലക്ഷം മണ്ചിരാതുകള് തെളിഞ്ഞു ഗിന്നസ് റെക്കോര്ഡിലേക്ക് കണ്ണഞ്ചിപ്പിക്കുന്ന വെടിക്കെട്ടും ലേസര് ഡിസ്പ്ലേകളുമായി ലൈറ്റ് ഷോയും പരിപാടിയുടെ ഭാഗമായി സംഘടിപ്പിച്ചിരുന്നു. അയോധ്യ: ദീപാവലി ആഘോഷങ്ങളുടെ ഭാഗമായി അയോധ്യയില് 9 ലക്ഷം ചിരാതുകള് തെളിഞ്ഞു. സരയൂ നദീതീരത്ത് തെളിയിച്ച ദീപങ്ങള് ഗിന്നസ് റെക്കോര്ഡിലേക്ക് ഇടം പിടിക്കുകയും ചെയ്തു. ഉത്തര് പ്രദേശ് സര്ക്കാരിന്റെ ദീപാവലി ആഘോഷങ്ങളുടെ ഭാഗമായാണ് അയോധ്യയില് ചിരാതുകള് തെളിഞ്ഞത്. കണ്ണഞ്ചിപ്പിക്കുന്ന വെടിക്കെട്ടും ലേസര് ഡിസ്പ്ലേകളുമായി ലൈറ്റ് ഷോയും പരിപാടിയുടെ ഭാഗമായി സംഘടിപ്പിച്ചിരുന്നു. അയോധ്യയില് രാമക്ഷേത്രം നിര്മിക്കുന്നതിന്റെ ഭാഗമായി ഇത്തവണ മൂന്ന് ലക്ഷം ദീപങ്ങള് കൂടി തെളിയിക്കാന് തീരുമാനിക്കുകയായിരുന്നു. കഴിഞ്ഞ വര്ഷത്തെ ദീപാവലി ആഘോഷത്തില് 6 ലക്ഷത്തോളം ദീപങ്ങള് കത്തിച്ചിരുന്നു. അയോധ്യയില് യോഗി സര്ക്കാര് ദീപോത്സവം നടത്തുന്ന അഞ്ചാമത്തെ വര്ഷമാണിത്. അടുത്ത വര്ഷം ആദ്യം നടക്കുന്ന നിയമസഭാ തെരഞ്ഞെടുപ്പ് നിര്ണായകമാണ്. അതിനാല് ആഘോഷത്തിന് ഒരു കുറവും ഉണ്ടായിരിക്കരുതെന്ന നിര്ബന്ധവും സര്ക്കാരിനുണ്ടായിരുന്നു. നദീതീരത്ത് ദീപങ്ങള് തെളിയിക്കുന്ന ദൃശ്യങ്ങള് ഇന്നലെ സംസ്ഥാന സര്ക്കാരും യോഗി ആദിത്യനാഥും ട്വിറ്ററില് പങ്കുവെച്ചിരുന്നു.